《送程给事知越州 其二》
宋代·何正臣

立就金城漳海边，从来经制祇茫然。一千里候无宵警，十万人家自晏眠。

异城早闻回阵马，将军从此罢楼船。功成事往翻然去，用舍如公信可贤。

作者简介：宋临江军新淦人，字君表。九岁举童子，赐出身。英宗治平间进士。神宗元丰中为御史里行，与李定、舒亶论苏轼，得五品服，领三班院。擢侍御史知杂事、吏部侍郎。以嫚于奉职，铨拟多牾，出知潭州。官终刑部侍郎、知宣州。